Ring politiet!

Ring politiet! (originaltittel Dial M for Murder) er en amerikansk kriminalfilm fra 1954, regissert av Alfred Hitchcock. Ray Milland, Grace Kelly, Robert Cummings og John Williams har hovedrollene. Den ble spilt inn i 3D med den tilgjengelige teknologien på den tiden. Filmen ble raskt konvertert til vanlig 2D-projeksjon ettersom 3D-bruken var i en nedgangsperiode. Manuset er basert på Frederick Knotts skuespill Dial M for Murder. Skuespillet hadde urpremiere på BBC Television i 1952 og ble senere satt opp på både West End i London og Broadway i New York. Filmen ble produsert av Warner Bros..

Det amerikanske filminstituttet (AFI) har kåret Ring politiet! til tidenes 48. beste spenningsfilm fra USA.

 Handling 
Handlingen utspiller seg hovedsakelig i leiligheten til Tony (Ray Milland) og Margot Wendice (Grace Kelly), som lever i et livløst ekteskap. Margot har et hemmelig forhold til den amerikanske kriminalforfatteren Mark Halliday (Robert Cummings), men da ektemannen oppdager dette, bestemmer han seg for å rydde henne av veien for å arve formuen hennes før hun skiller seg. Tony planlegger det perfekte mord. Han presser en gammel skolekamerat til å gjøre jobben for seg, men saken tar en uventet vending den kvelden mordet skal finne sted.

 Medvirkende 
 Ray Milland som Tony Wendice
 Grace Kelly som Margot Mary Wendice
 Robert Cummings som Mark Halliday
 John Williams som Hubbard
 Anthony Dawson som C. A. Swann/kaptein Lesgate 
 Leo Britt som historieforteller
 Patrick Allen som detektiv Pearson
 Robin Hughes som politisersjant
 Martin Milner som politimann
 George Leigh som detektiv Williams
 George Alderson som førstedetektiv

 Referanser 

 Eksterne lenker 


Kategori:Filmer fra 1954
Kategori:Kriminalfilmer fra USA
Kategori:Engelskspråklige filmer
Kategori:Filmer regissert av Alfred Hitchcock
Kategori:Filmer basert på skuespill
Kategori:Filmer innspilt i 3D-format
Kategori:Thrillerfilmer fra USA